open-index/open-wikipedia-markdown huggingface dataset:
Eino Kirjonen

**Eino Einari Kirjonen** (1933&ndash;1988) var en finsk  skihopper.

Mellom 1953 og 1957 kom han tre ganger på andreplass sammenlagt i  den tysk-østerrikske hoppuka. I sesongen 1956/57 ble han slått med bare 0,7 poeng av landsmannen Pentti Uotinen. I 1962 lyktes Kirjonen endelig med å gå helt til topps i hoppukesammendraget.

## Referanser


## Eksterne lenker
*
Norsk Teletjeneste Forbund

**Norsk Tele Tjeneste Forbund** var et LO-forbund for ansatte i Televerket. Stiftelsesmøtet ble holdt 4.-6. oktober 1930. (Det første navnet var *Norsk Telegraf- og Telefonforbund*, gjerne kalt *«Telegraf- og Telefonforbundet»*.)

Forbundet organiserte telemontører og kontor- og ekspedisjonspersonale, som var de to største arbeidstakergruppene i Televerket.

18. november 1988 slo forbundet seg sammen med Den norske Teleorganisasjon til et nytt forbund som het Tele- og Dataforbundet.  Tele- og Dataforbundet slo seg senere sammen med Norsk Elektriker- og Kraftstasjonsforbund til EL & IT-Forbundet
Nils Hjelmtveit

**Nils Hjelmtveit** (født 21. juli 1892, død 30. oktober 1985) var en norsk politiker. Hjelmtveit var kirke- og undervisningsminister for Arbeiderpartiet i perioden 1935–1945.

Hjelmtveit var født på Seim i daværende Alversund kommune og tok eksamen som lærer i Stord i 1913.  Samme året flyttet han til Eydehavn, hvor han begynte som lærer ved Eydehavn skole samme året. I 1918 ble han ansatt som skolebestyrer ved samme skolen. Han har fått en vei på Eydehavn oppkalt etter seg, Nils Hjelmtveits vei.

## Politisk karriere
I 1920 ble han valgt inn i Stokken herredsstyre, og tre år senere ble han valgt til ordfører. En av hans første gjerninger som ordfører var å få innført forskuddsskatt. Stokken kommune var den første kommune som innførte forskuddsskatt på lønn – en ordning som senere ble kopiert av mange andre kommuner. Senere var Hjelmtveit som stortingsmann medlem av skattelovkommisjonen av 1929. Her fikk han kommisjonen med på samme ordning som Stokken gjennomførte i 1923.

Ved valget høsten 1924 ble Nils Hjelmtveit valgt inn på Stortinget. Han fikk fornyet tillit ved valget høsten 1927 og fikk altså to perioder som stortingsrepresentant, fra 1925 til 1930, før han atter tok sin tørn som lokalpolitiker i Eydehavn.

Hjelmtveits første ordførerperiode varte i fem år. Han ble siden gjenvalgt i 1932, et verv han hadde frem til han ble kalt til Johan Nygaardsvolds regjering i 1935 med post som undervisningsminister. 

Hjelmtveit ble med regjeringen i eksil til Storbritannia, da Norge ble okkupert av Nazi-Tyskland i april 1940. Under andre verdenskrig støttet han bl.a. de norske lærernes motstandskamp mot de tyske okkupantene. 

## Fylkesmann i Aust-Agder
Etter krigen ble Hjelmtveit ansatt som fylkesmann i Aust-Agder (1945–61).  I perioden 1957-69 var han formann i Norsk rikskringkastings styre.

I 1969 ga han ut boken *Vekstår og vargtid* på Aschehoug forlag.

## Æresbevisninger
* Kommandør av St. Olavs Orden
* Æresmedlem i Norges Lærerlag.

## Referanser


## Eksterne lenker
* 
* 
* 
*  Eydehavnsportalen – Biografi
Alofi

**Alofi** er hovedstad i øystaten Niue. Den består av to deler, Alofi sør og Alofi nord, beliggende på vestkysten av øya. 

I 2011 hadde Alofi et samlet folketall på 639, derav 424 i Alofi sør og 215 i Alofi nord. Hovedstaden hadde i 1997 i alt 732 innbyggere. Folketallet har gått ned over tid som følge av utvandring. 

Byen ligger midt i Alofiviken på øyas vestkyst, nær det eneste passet gjennom korallrevet som omringer Niue. Viken strekker seg langs 30 % av øyas lengde, det vil si rundt sju kilometer, fra Halagigie Point i sør til Makapu Point i nord.

I januar 2004 ble øya rammet av en tropisk storm, som drepte to personer og forårsaket store skader på bygningene i byen, deriblant sykehuset. Siden det har de offentlige bygningene blitt flyttet lenger inn på land til mindre utsatte områder.

## Referanser
Manduca occulta

***Manduca occulta*** er en sommerfugl som tilhører familien svermere (Sphingidae). Det er en stor, gråbrun svermer med gule sideflekker på bakkroppen, ganske lik tobakksvermeren (*Manduca sexta*).

## Utseende
En stor (vingespenn 105 – 120&nbsp;mm), gråbrun svermer. **Bakkroppen** har en bred, grå midtstripe, sidene er svarte med store, gule flekker. **Forvingen** er gråbrun med flere bølgete tverrlinjer og en lite, hvit flekk nær midten. **Bakvingen** er svartgrå med to lyse tverrbånd. Larven er grønn eller brun, knudrete på de to fremste kroppsleddene, glatt lenger bak, med svarte og hvite skråstriper på sidene. Hornet på bakkroppen er stort og piggete. Puppen har en lang, buet, frittliggende sugesnabel-slire.

Manduca occulta MHNT CUT 2010 452, Cartago Tapanti Costa Rica, female dorsal.jpg|*Manduca occulta* ♀ 
Manduca occulta MHNT CUT 2010 452, Cartago Tapanti Costa Rica, female ventral.jpg|*Manduca occulta*  ♀ △


## Levevis
Larvene lever på ulike planter i søtvierfamilien (Solanaceae).

## Utbredelse
Denne svermeren finnes mellom Arizona i nord og Panama i sør.

## Kilder
* Oehlke, W. Sphingidae of the Americas – *Manduca occulta*. http://www.silkmoths.bizland.com/mocculta.htm 
## Eksterne lenker
*
Familieboken

***Familieboken. Verket om virkelighetens eventyr*** (1937) var et leksikalt verk som ble gitt ut av Aschehoug med åtte bind i datidens leksikonformat. Redaktør var den knapt 30 år gamle Chr. A.R. Christensen som ble en kjent journalist, VG-redaktør og kulturkommentator. Stoffet tok ikke sikte på å dekke et mylder av små fakta med egne stubber, men at artiklene skulle gi leseren en bredest mulig innføring i større temaer. 

Der var i tillegg et omfattende stikkordregister med bind- og sidehenvisninger, foruten at der etter hvert oppslag ble henvist til andre artikler som kunne fylle ut kunnskapen. Medarbeiderne var plukket ut fordi de både behersket sine emner, og kunne fremstille disse på en klar og forståelig måte for folk flest. Mye av salget foregikk ved hjelp av kolportører, som i barnefamilier la vekt på at verket ville vise seg uunnværlig når barna ble eldre, og kravene i skolen om økte kunnskaper ble sterkere.

## Bidragsytere (Familieboken)

* Odd Arnesen
* Arno Berg
* Birger Bergersen
* Oskar Braaten
* Just Broch
* Georg Brochmann
* Ch. Bruff
* Lorentz Eckhoff
* Kristian Elster
* Chr. Gierløff
* Karen Hansen
* S. Hasund
* Yngvar Hauge
* Poul Heegaard
* Sverre Dick Henriksen
* Tarald Hjelmtveit
* Johan Huus
* Johan Hvidsten
* Trygve Jacobsen
* Leif Johansen
* Arne Kildal
* Nancy Kobro
* Otto Lous Mohr
* Joh. Ludw. Mowinckel Jr
* Olav Myre
* J. Fr. Ording
* Philip Pedersen
* Henrik Rytter
* Ernst W. Selmer
* Haakon Shetelig
* Arne Skouen
* Emil Smith
* Nic.Stang
* Sverre Steen
* Sem Sæland
* Hans Tambs-Lyche
* W. Werenskiold
* Fr. Chr Wildhagen

## Utgaver og innhold
* 
* 
* 
* 
* 
* 
* 
* 
I 1949-52 utkom andre utgave med navnet **Familieboka** og Jon Lid som medredaktør
#A – blod (542 sider, 1949)
#blomst – elektrisitet (559 sider, 1950)
#elektronikk – førstehjelp (554 sider, 1950)
#G – instinkter (559 sider, 1950)
#intelligens – løver (568 sider, 1951)
#M – Pakistan (559 sider, 1951)
#paleolittisk – sosialøkonomi (592 sider, 1952)
#sosiologi – Aasen, register (631 sider, 1952)
En tredje revidert utgave utkom i 1953. Så, 
Den fjerde utgave utkom 1973-75 som **Familieboka, fortidens verden og vår tids virkelighet** med Øyvind Blom og Preben Munthe som redaktører:
# Abel – bjørn (480 sider, 1973)
# Bjørnson – Etiopia og Somalia (480 sider, 1973)
# etnografi – grafikk (480 sider, 1973)
# gravskikker – jazz (1973)
# Jensen – Lawrence (480 sider, 1974)
# legeetikk – myr (478 sider, 1974)
# myte – plast (480 sider, 1974)
# Platon – sjel (480 sider, 1975)
# sjøer – tepper (480 sider, 1973)
# Thailand – Aasen (630 sider, 1975)

## Andre familiebøker
 
Da Universitetsforlaget utga *Den nye barne- og familieboka* i 1994 ved Ivar Frønes og Andreas Hompland var det noe annet.
I 2000 utga Pensumtjenesten *Familieboka: Grunnbok i norsk om familie og helse* ved Gunnhild Aakervik, som var født i nettopp 1951. For, i 1951 og 1955 utga Cappelen Den bakvendte familieboken ved  André Bjerke, Odd Eidem og Carl Keilhau.
Manduca ochus

***Manduca ochus*** er en sommerfugl som tilhører familien svermere (Sphingidae). Denne sjeldne arten er uvanlig fargerik til å være en *[[Manduca]]-*art, med karakteristiske tegninger på forvingene.

## Utseende
En stor (vingespenn ca. 120&nbsp;mm), mest kanelbrun svermer. Forvingenes mønster er karakteristisk. **Hodet**, brystet, det fremste leddet av bakkroppen og mesteparten av forvingene er kanelbrune. **Bakkroppen** (bortsett fra det fremste leddet) er svart med gule sideflekker. **Forvingen** er kanelbrun med tre store, mørkegrå flekker langs fremkanten. **Bakvingen** er mørkegrå, ytterst med et smalt, blått tverrbånd, innenfor dette med en bredt, gulaktig bånd, og med lyse tegninger ved roten.

Manduca ochus MHNT CUT 2010 0 111 Nuevo Xcán Quintana Roo male ventral.jpg|*Manduca ochus* ♂ △ 
Manduca ochus MHNT CUT 2010 0 111 Nuevo Xcán Quintana Roo female dorsal.jpg|*Manduca ochus* ♀ 	
Manduca ochus MHNT CUT 2010 0 111 Nuevo Xcán Quintana Roo female ventral.jpg|*Manduca ochus* ♀ △	


## Levevis
*Manduca ochus* kommer sjelden til lys, og man regner med at arten er ganske fåtallig. Larvene lever sannsynligvis på planter i søtvierfamilien (Solanaceae).

## Utbredelse
Arten er funnet fra Mexico i nord til Ecuador i sør. I Costa Rica finnes den bare mindre enn 700 meter over havet.

## Kilder
* Oehlke, W. Sphingidae of the Americas – *Manduca ochus*. http://www.silkmoths.bizland.com/mochus.htm
## Eksterne lenker
*
Idrettslaget Sørfjell

**Idrettslaget Sørfjell** (stiftet 10. april 1916 som *Eydehavn Idrettsforening*) er en norsk idrettsklubb fra Eydehavn i Arendal.

Idrettslaget har tilbud innenfor fotball, håndball, judo og barneidrett.  Sørfjell eier og driver sitt eget idrettsanlegg på Eydehavn Gressbane på Eydehavn.

## Tabell

## Historie
I 1921 ble klubben opptatt i Norges Landsforbund for idrett og har siden stått tilsluttet de forskjellige forbund og kretser i fotball, ski, håndball og friidrett.

I 1932 ble Stokken Arbeideridrettslag (AIL) startet. Mange medlemmer gikk over fra det borgerlige Eydehavn Idrettsforening. Det ble lenge en kamp om medlemmer. En stund ble medlemskap i Eydehavn Idrettsforening satt som betingelse for å få arbeid på Nitriden. 

Våren 1934 slo EIF seg sammen med FJELL, Saltrød og foreningen tok navnet FJELL. Rett før krigen foregikk samlingssamtaler mellom idrettslagene og etter krigen – 4. juni 1945 – ble FJELL og Stokken AIL slått sammen og kalt Fjell-Stokken. Dette navnet ble imidlertid ikke godkjent av NIF, og i 1948 ble navnet endret til Sørfjell.

Siden 1985 har Sørfjell arrangert *Sommerturnering i fotball* for barn mellom seks og tretten år. I 2011 var det 70 lag påmeldt turneringen.

## Arkivet
Arkivet etter Sørfjell befinner seg på KUBEN i Arendal. Arkivet inneholder også materialet fra forløpere til Sørfjell I.L. som Stokken AIL, IF Fjell, Fjell-Stokken og Eydehavn IF. Arkivet omfatter blant annet styre- og møteprotokoller, medlemsfortegnelser, avisutklipp, regnskapsmateriale, diplomer og jubileumsskriv. Arkivmaterialet stammer fra perioden 1925-1980.

## Referanser


## Kilder
*Jubileumshefte Sørfjell 1916-1966
*Berntsen H.: Trekk av Stokkens Historie ca. 1600-1962

## Eksterne lenker
* 
*
Manduca rustica

***Manduca rustica*** er en sommerfugl som tilhører familien svermere (Sphingidae). Denne kraftige arten kan ha et vingespenn på opptil 15&nbsp;cm og er en av de største svermerne. Kan kjennes fra beslektede arter på at den har et stort innslag av hvitt i vingene kombinert med at bakkroppen har gule sideflekker.

## Utseende
En stor til meget stor (vingespenn 87 – 150&nbsp;mm) svermer, mørkebrun med store innslag av hvitt. **Hodet** er for det meste hvitt, brystet mørkebrunt med en hvit tegning i midten, bakkroppen har en bred, brun midtstripe med et par små, hvite flekker på hvert ledd, på sidene med firkantede, gule flekker på det andre, tredje og fjerde leddet. **Forvingen** er brun, hvit ved roten, med et bølgete, hvitt tverrbånd rundt 1/3 ut i vingen, nær spissen med et bredt, lysebrunt tverrbånd, innenfor og utenfor dette med smale, ufullestendige, hvite bånd. **Bakvingen** er mørkebrune med to mørkere tverrbånd og hvite flekker ved bakhjørnet. Larven er grønn, huden kledt med små pigger, på sidene med fiolette og gule skråstriper. Hornet på bakkroppen er piggete. Puppen har en lang, utoverbøyd, kølleformet sugesnabel-slire.

Manduca rustica MHNT CUT 2010 0 68 Palenque Mexico Male dorsal.jpg|*Manduca rustica rustica* ♂  	  
Manduca rustica MHNT CUT 2010 0 68 Palenque Mexico Male ventral.jpg|*Manduca rustica rustica*  ♂  △	 


## Levevis
Larvene kan gå på en rekke forskjellige planter i familiene Oleaceae, Verbenaceae, Boraginaceae og Bignoniaceae, også en del dyrkede planter. De voksne sommerfuglene besøker planter med åpne, dype blomster.

## Utbredelse
Denne arten formerer seg fra de sørligste statene i USA (hvor den finnes fra Virginia i øst til California i vest) og sørover i alle fall til Uruguay. Streif-individer kan påtreffes lenger nord i USA.

## Underarter
**Manduca rustica rustica* (Amerika)
**Manduca Rustica calapagensis* (Holland, 1889) (Galápagosøyene)
* *Manduca Rustica cortesi* (Cary, 1963) (Mexico)
**Manduca Rustica Cubana* (Wood, 1915) (Cuba, Jamaica)
**Manduca Rustica harterti* (Rothschild , 1894) (Lesser Antilles, inkludert Bonaire og St. Lucia)

Manduca rustica calapagensis MHNT CUT 2010 0 408 Isla Santa Cruz, Academy Bay Galapagos Ecuador, female dorsal.jpg|*Manduca rustica calapagensis* ♀ 	 
Manduca rustica calapagensis MHNT CUT 2010 0 408 Isla Santa Cruz, Academy Bay Galapagos Ecuador, female ventral.jpg|*Manduca rustica calapagensis*  ♀ △	 
Manduca rustica cubana MHNT CUT 2010 0 408 La Habana Cuba, male dorsal.jpg|*Manduca rustica cubana* ♂ 
Manduca rustica cubana MHNT CUT 2010 0 408 La Habana Cuba, male ventral.jpg|*Manduca rustica cubana*  ♂ △
Manduca rustica harterti MHNT CUT 2010 0 68 Neufchâteau Sainte Marie Guadeloupe dorsal.jpg|*Manduca rustica harterti*  ♂  
Manduca rustica harterti MHNT CUT 2010 0 68 Neufchâteau Sainte Marie Guadeloupe ventral.jpg|*Manduca rustica harterti* ♂  △ 


## Kilder
* Oehlke, W. Sphingidae of the Americas – *Manduca rustica*. http://www.silkmoths.bizland.com/mrustrus.htm
## Eksterne lenker
*
Moriusap Atuarfia

**Moriusap Atuarfia** («Moriusaq skole») er folkeskolen i bygda Mourisaq, som ligger i Qaanaaq kommune, nordvest på Grønland.

Skolen har kun ca. 12-14 elever fra 1. til 9. klassetrinn, og det er ansatt én lærer og to timelærere her. Det er to undervisningslokaler på skolen, hvorav det ene også brukes til kirkesal. Skolen har også bibliotek.

## Eksterne lenker
* Bilde av skolen
Kondopoga

**Kondopoga** (russisk: Кондопога, finsk: *Kontupohja*, karelsk: *Kondupohju*) er en by i republikken Karelia i Russland. Den ligger ved kysten av Kondopozjskajabukta i Onega, nær munningen av elva Suna, rundt 54&nbsp;km fra Petrozavodsk. Byen hadde .

I Kondopoga ligger noen av de største tremasse- og papirfabrikkene i Øst-Europa. Byen har også jernbanestasjon på Moskva&ndash;Murmansk-banen, en medisinsk høyskole, og produksjon av byggematerialer.   

Byen er første gang nevnt så tidlig som 1495. Den fikk bystatus i 1938. Kondopoga har bibeholdt et sjeldent monument over russisk tre-arkitektur — den 42 meter høye Maria himmelfarts kirke (russisk: Успенская церковь&ndash;*Uspenskaja Tserkov*), bygget i 1774.

## Referanser


## Eksterne lenker
*
Manduca pellenia

***Manduca pellenia*** er en sommerfugl som tilhører familien svermere (Sphingidae). Denne arten lever i Mellom-Amerika.

## Utseende
En stor (vingespenn 107 – 126&nbsp;mm), gråbrun svermer. **Hodet** og brystet er brunsvarte med lysgrå sider, bakkroppen har store, runde, gule flekker på sidene. **Forvingen** er gråbrun med noen brune streker og et bredt, V-formet, blågrått tverrbånd nær midten. **Bakvingen** er blålig mørkegrå med to lyse tverrbånd. **Larven** er blekgrønn med brede, hvite skråstriper på sidene. De tre fremste kroppsleddene er kledt med små pigger på ryggsiden. Hornet på bakkroppen er gulrgøtn, nokså kort og piggete. Puppen har en lang, utoverbøyd sugesnabel-slire som er festet til brystet i ytterenden.

## Levevis
Larvene lever trolig på planter i søtvierfamilien (Solanaceae). De voksne svermerne besøker blomster.

## Utbredelse
Arten finnes fra Mexico i nord til Ecuador i sør.

## Kilder
* Oehlke, W. Sphingidae of the Americas – *Manduca pellenia*. http://www.silkmoths.bizland.com/mpelleni.htm
## Eksterne lenker
*
Terence Dudley

**Terence Dudley** (født 28. september 1919, død 25. desember 1988) var en britisk TV-regissør og produsent, som regisserte flere programmer for BBC. I 1970-årene produserte han TV-serien *[[Doomwatch]]*.

Dudley jobbet også på serien *[[Survivors (TV-serie 1975)|Survivors]]*, som han produserte og også regisserte episoder av. Han skrev manuset for den første episoden i sesong tre kalt «Manhunt». Sønnen Stephen Dudley hadde en fast rolle i serien.

I 1980 regisserte han *[[Doctor Who]]*-historien *[[Meglos]]*. Samme år ble han spurt om han ville produsere *[[Blake's 7]]* etter at David Maloney forlot serien. Dudley avslo tilbudet fordi han ikke ville jobbe som produsent noe mer. Året etter begynte han å skrive manus for *Doctor Who*. Han endte opp med å skrive historiene *[[Four to Doomsday]]*, *[[Black Orchid]]* og *[[The King's Demons]]*. Han skrev også bøkene basert på de to siste historiene for Target Books.

Dudley skrev også barnebøkene *Darcy and his Snake* og *Darcy and the Colonel's Goat*.

## Referanser


## Eksterne lenker
* 
* Biografi hos On Target
Sortavala

**Sortavala** (russisk: Сортавала, svensk: *Sordavala*) er en by i republikken Karelia i Russland. Den ligger ved nordbredden av Ladoga. Byen er en viktig stasjon på jernbanen Vyborg&ndash;Joensuu. Byen hadde  (folketelling 2002: 21&nbsp;131).

## Historie
Sordavala-området ble første gang registrert i svenske dokumenter fra 1468. Russiske dokumenter nevner det først som «Serdovol» eller «Serdobol» i 1500. Bosetningen Sordavala er attestert fra 1582. Det ble avstått til Sverige etter krigen om Ingermanland (1610–1617). Den nåværende byen ser ut til å ha blitt grunnlagt i 1632. 

Med freden i Nystad i 1721 kom bosetningen under Russland sammen med resten av Finland, og ble gitt det russiske navnet **Serdobol**. Den ble kjent for sine marmor- og granittbrudd, som sørget for de nødvendige materialer for byggingen av keiserens palasser i St. Petersburg og omegn. I 1812 ble Sordavala lagt inn under Viborgs län i det nydannede storfyrstedømmet Finland. I 1917 forble byen under det uavhengige Finland. Sordavala by og landkommune hadde  innbyggere i 1939. Byen ble påført svært omfattende skader etter sovjetisk massebombardment under vinterkrigen, og gjennom freden i Moskva ble Finland tvunget til å avstå byen til Sovjetunionen. Hele befolkningen i byen ble evakuert for første gang. 

I likhet med resten av Finsk Karelen ble Sordavala tatt tilbake av Finland under fortsettelseskrigen 1941&ndash;1944, og de fleste av de evakuerte vendte tilbake til sine hjem. Imidlertid, etter våpenhvilen i 1944 ble finnene igjen evakuert og byen avstått igjen tom for befolkning. Etter krigen ble byen befolket igjen av slaviske folk. 

I Sordavala lå *Kymölä folkskollärarseminarium* (opprettet 1880). Etter fortsettelseskrigen ble lærerseminaret flyttet til Raumo og i 1953 til Joensuu, hvor det siden ble omdannet til høyskole og universitet.

Frem til 1940 var bredden av Ladoga sørvest for Sordavala et av de få relativt tett befolkede områdene nord for Det karelske nes som var befolket av karelere.


Fil:Ruskeala2.jpg|Ruskeala Park nær Sortavala
Fil:Ruskeala park.jpg|Ruskeala Park
Fil:Marblelake.jpg|Marmorsjøen i Ruskeala
Fil:Ruskeale.jpg|Foss i Ruskeala


## Referanser


## Eksterne lenker
* 
* ''Uppslagsverket Finland'', Sordavala
* Sortavala, uoffisielt nettsted   
* Artikkel om Sordavala i Nordisk familjebok, bind 26, spalte 425, 1917
* Kart over Sordavala landkommune
Bord (trelast)

## Se også
* Planke
* Trelast
* Skurlast

## Litteratur

* Sandvig, Anders: *Om bord og plankehugging før vannsagens tid og litt om hvad de gamle brukte skogen til* (1931)

## Referanser
Olonets

**Olonets** (russisk: Олонец, finsk: *Aunus*) er en by i republikken Karelia i Russland. Den ligger ved elva Olonka, øst for Ladoga. Innbyggertall: 10&nbsp;240 (folketelling 2002), 11&nbsp;888 (folketelling 1989). Byen hadde .

Olonets er den eldste dokumenterte bosetning i Karelia, nevnt i kilder fra Novgorod så tidlig som 1137. Dens historie er uklar til 1649, da en festning ble bygget der for å beskytte Storfyrstedømmet Moskva mot svenskene. Samme år fikk stedet byrettigheter. Frem til den store nordiske krig utviklet Olonets seg som et ledende marked for russisk handel med Sverige. Sørover fra byen strakte det seg et belte med befestede klostre, hvorav Alexander-Svirskij klosteret var det viktigste.

På 1700-tallet endret Olonets' sin betydning fra handel til jernindustri. I 1773 ble byen hovedstad i Olonets gubernija.  Elleve år senere ble imidlertid den regionale hovedstaden flyttet til Petrozavodsk, og Olonets begynte å gå tilbake. 

Nåtidens Olonets er regnet som en av Karelias historiske byer, og det er den eneste byen i republikken hvor karelere er i flertall (over 60% pr. 2004). I 1999 feiret byen sitt 350-årsjubileum.

## Referanser


## Eksterne lenker
*
Kangerluarsuk

**Kangerluarsuk** er ei bygd i Qaanaaq kommune, som er Grønlands, og dermed også verdens, nordligste beliggende kommune. 

Bygda ligger rett øst for kommunens hovedby, Qaanaaq, men på andre siden av fjorden (Kangerluarsuk Ungalleq), og er en gammel boplass. Den er ikke fast bebodd. 

Skolen i Qaanaaq, Avanersuup atuarfia, har sin leirskole her i bygda. Den samme bygningen brukes også av fangstfolk i området. Det er gode fangstmuligheter her, særlig etter sel og narhval. 

Bygda har ingen egen skole.
Pela stein

***Pela stein*** er et musikkalbum utgitt i 1993 av den norske countryrockgruppa Hellbillies. Det var bandets andre album, og bandet fikk Spellemannprisen 1993 i klassen roots & country for utgivelsen. Felestemmene ble innspilt av Rob Hajacos i Crazy Mama's Studio, Nashville mens resten av albumet ble innspilt i MajorStudio i Oslo.

## Sporliste
Melodi og tekst av Aslag Haugen, Lars Håvard Haugen og Arne Moslåtten hvor ikke annet er oppgitt. Norske tekster på øvrige spor av Arne Moslåtten. Opprinnelig navn på coverlåter oppgitt i parentes.
# «Håvard drøymer» 3:32 (A. Haugen/L.H. Haugen/Moslåtten)
# «Ei krasafaren steinbu» 4:34 – («Past the Point of Rescue») – (Hanly/Moslåtten)
# «Pela stein» 2:19 – («Against the Grain») – (Bouton/Cordle/Jackson/Moslåtten)
# «Som eit lauv i eit vindkast» 4:23 (A. Haugen/L.H. Haugen/Moslåtten)
# «Bibel i skuffen» 3:21 (A. Haugen/L.H. Haugen/Moslåtten)
# «Syver i Armod-Bråta» 3:41 (A. Haugen/L.H. Haugen/Moslåtten)
# «Gamle Bry'n» 3:35 (A. Haugen/L.H. Haugen/Moslåtten)
# «Slå hån» 3:45 – («Next Thing Smokin») – (Diffie/Morrison/Slate/Moslåtten)
# «I morgo har eg fri» 4:48 (A. Haugen/L.H. Haugen/Moslåtten)
# «Fanatiker-vals» 2:38 – («The Christian Life») – (I. Louvin/C. Louvin/ Arne Moslåtten)
# «Skomakar» (A. Haugen/L.H. Haugen/Moslåtten) 3:58 
# «Teleterror» 3:09 – (Lars Håvard Haugen
## Medvirkende
### Hellbillies
* Aslag Haugen - sang, akustisk gitar, låtskriver, produsent
* Lars Håvard Haugen - gitarer, mandolin, sang, kor, låtskriver, produsent
* Arne Moslåtten - trekkspill, akustisk gitar, låtskriver, produsent
* Arne Henry Sandum - bass, produsent
* Bjørn Gunnar Sando - trommer, perkusjon, produsent
### Andre medvirkende
* Lasse Hafreager - Hammond B-3, piano og flygel
* Morten Sand - steelgitar
* Rob Hajacos - fele
* Per Sveinson - produsent, tekniker
* Todd Kidd - tekniker

## Kilder
*Sporliste hos platekompaniet.no 

## Eksterne lenker
*
Eydehavn Gressbane

**Gressbanen** på Eydehavn er IL Sørfjells idrettsanlegg og består av fotballbane og klubbhus. 

Banen ligger på det man tidligere kalte Nesmyra. I 1921 inngikk EIF en kontrakt med A/S Arendals Fossekompani om leie av Nesmyra. Grunnleien ble satt til kr 1 pr. år. Klubbhuset ble bygget i 1925 til en pris av kr. 4000. Klubbhuset bestod da av avkledningsrom, dusj og redskapsrom. 

Gressbanen på Nesmyra ble under krigen brukt til potetåker og grønnsakhage. Et møysommelig arbeid begynte for å få den til å bli idrettsbane igjen. Arbeidet med nytt klubbhus startet høsten 1958. Hele bygget kom på ca. kr. 100 000. De økonomiske bidragene kom fra kommunen, fabrikkene og tippemidler. Klubbhuset ble dermed helt gjeldfritt. I mars 1989 ble tomta gitt i gave fra Arendals Fossekompani AS til Sørfjell. 

I 1995 ble det besluttet å bygge ut og renovere det gamle klubbhuset.

## Referanser
Joanna Campbell

**Joanna Campbell**, pseudonym for *Jo Ann Simon* (født 2. november 1946 i Norwalk, Connecticut) er en amerikansk forfatter av ungdomsbøker, og er mest kjent for norske lesere av *Fullblodserien*, en serie om hester. Hittil har følgende bøker blitt utgitt på norsk: *Fullblodserien*, *Battlecry, for alltid*, *En egen hest* og *Du må ri, Susan!*

## Referanser


## Eksterne lenker
* Om Fullblodserien 
* Fanside
* Joanna Campbells egen hjemmeside
Mats Cato Moldskred

**Mats Cato Søvik Moldskred** (født 4. februar 1986 i Bergen) er en norsk fotballspiller for den norske klubben Hasunds Hund FK.

Fra 2008 til 2010 spilte han for Løv-Ham Fotball og deretter for Bryne FK. Han kan spille både på midtbanen og i angrep. 

Moldskred startet sin karriere Os Turn Fotball  før han gikk videre til Fana. Senere returnerte han til Os Turn Fotball, der han i 2007 ble en av lagets viktigste spillere. Før han signerte for Løv-Ham var han på prøvespill i Hartlepool United FC og var også ønsket igjen av Fana, samt Åsane, Fyllingen og Stavanger Idrettsforening.

Han gikk fra Løv-Ham til Bryne i august 2010. Etter 2011-sesongen ble kontrakten med klubben avsluttet, og han gikk deretter til Brage.

## Referanser


## Eksterne lenker
*
Kostomuksja

**Kostomuksja** (russisk: Костомукша, finsk: *Kostamus*) er en by i republikken Karelia i Russland. Den ligger nordvest i Karelia, tretti kilometer fra grensa mot Finland, ved innsjøen Kontoki. De nærmeste byene er Kuhmo og Kajana i Finland. Byen hadde .

Byen ble etablert i 1977 som en bymessig bosetning og befolket av folk fra forskjellige regioner av Sovjetunionen. Bystatus ble innvilget i 1983.

## Referanser


## Eksterne lenker
*
Medvezjegorsk

**Medvezjegorsk** (russisk: Медвежьегорск,  karelsk: Karhumägi, finsk: Karhumäki), tidligere kjent som *Medvezja Gora* (russisk: Медве́жья Гора́), er en by i republikken Karelia i Russland. Medvezjegorsk ligger ved Murmansk-jernbanen, ved nordenden av Onega. Kvitsjøkanalen passerer forbi byen, som ligger 80 moh. Byen hadde .

Det har vært en landsby på stedet siden 1600-tallet, men den fikk ikke bystatus før 1916, da den ble kjent på russisk som *Medvezja Gora* (direkte oversatt: Bjørnefjell). Byen endret imidlertid navn til sitt nåværende russiske navn i 1938. Befolkningen vokste fra 15&nbsp;800 i 1959 til 28&nbsp;300 i 1996, men har falt siden da, til 16&nbsp;551 i 2005.   

## Referanser


## Eksterne lenker
*
Sosnogorsk

**Sosnogorsk** (russisk: Сосного́рск) er en by i republikken Komi i Russland. I sovjettiden var det en gulag-leir på stedet. Innbyggertall: 29&nbsp;587 (folketelling 2002). Byen hadde .

## Referanser


## Eksterne lenker
*
Praktvannymfer (overfamilie)

* Amphipterygidae
* Chlorocyphidae 
* Heliocharitidae 
* Polythoridae 
* Epallagidae 
* praktvannymfer

**Praktvannymfer** (Calopterygoidea) er en delgruppe av øyenstikkere, (Odonata). Praktvannymfer regnes blant de mest primitive delgruppene blant insektene.  

Praktvannymfer er de  «små», vanligvis mye mindre enn øyenstikkere og libeller.  Men de er allikevel langt større enn de fleste andre insekter.  Kroppen er mellom 40&nbsp;og&nbsp;100&nbsp;millimeter hos de fleste artene. Størrelsen varierer mellom de ulike artene. 

Praktvannymfer har ufullstendig forvandling, overgang fra nymfe til det voksne kjønnsmodne insektet går gradvis gjennom flere hudskift (nymfestadier). 

Nymfene lever i vann og ligner derfor lite på de voksne (imago), bortsett fra størrelsen. Når nymfen kommer til det siste hudskiftet finner den et strå eller noe, der den kan klatre opp over vannflaten. Her blir den hengende, mens huden revner på ryggsiden. Den nyklekte øyenstikkeren blir hengende på den gamle huden, eller like ved siden av, helt til den nye huden er noe herdet, og vingene har fått sin endelige form.

De er utbredt i hele verden unntatt i Antarktis og Arktis.  De fleste arter finnes i varmere strøk. 

## Systematisk inndeling

* ordenen **[[øyenstikkere]]**, (Odonata)  
** delgruppe vannymfer (Zygoptera)  
*** overfamilie **praktvannymfer** (Calopterygoidea)
**** familie Amphipterygidae – ikke i Europa
**** familie Diphlebiidae – ikke i Europa
**** familie Chlorocyphidae – ikke i Europa
**** familie Heliocharitidae – ikke i Europa
**** familie Polythoridae – ikke i Europa
**** familie Epallagidae (= Euphaeidae) - bare én art i Europa
**** familie praktvannymfer (Calopterygidae) – finnes i Europa, to norske arter.

## Kilder
* Fauna Europa (2004) Fauna Europaea version 1.1,  www.faunaeur.org – utbredelsesdatabase for europeiske dyr. 
* Sahlén, Göran. 1996. *Sveriges Trollsländor.* Feltbiogerna. 165 sider. ISBN 91-85094-43-9 
* Calopterygoidea - http://www.taxonomy.nl 

## Eksterne lenker
* 
*  www.nhm.uio.no/norodo/  – Et norskspråklig nettsted om norske øyenstikkere.
Fenakistiskop

**Fenakistoskopet** var en tidlig animasjonsenhet som ble brukte synsbedrag for å skape en illusjon av bevegelse. Det ble oppfunnet i 1832 av franskmannen Joseph Plateau i Genève, og samme år av Simon Ritter von Stampfer i Wien, uavhengig av hverandre. Det kan regnes som, sammen med laterna magica, etterhvert filmprosjektøren.
Ulykke

**Ulykke** er et begrep som brukes om en plutselig og tilfeldig hendelse som forårsaker større skade, om et uhell av alvorlig karakter eller om en katastrofe, som betegner en ulykke med stort omfang. Felles for hendelser som karakteriseres som ulykker er at personer skades eller dør. Ulykkeshendelser er uforutsigbare, uvanlige og utilsiktede og har ikke åpenbare eller tilsiktede årsaker. 
I ettertid ser man ofte at resultatet eller konsekvensene av ulykker kunne vært annerledes og mindre, eller at hendelsen kunne vært unngått, om man hadde visst om eller forstått og reagert i forhold til de omstendighetene som førte til ulykken i tide. Ulykker klassifiseres ofte etter åsted slik som for eksempel hjemmeulykker, arbeidsulykker eller trafikkulykker, eller etter årsak som fallulykker og skredulykker. Ved ulykker som kunne vært unngått blir ofte de ansvarlige krevd for erstatning eller straffeforfulgt. 

Begrepet kan også brukes i betydningen skadelige forhold, ulykkelige omstendigheter eller en ublid skjebne.

## Ulykkesforekomst og konsekvenser

Ifølge International Labour Organization (ILO) skjer mer enn 337 millioner ulykker i arbeidslivet hvert år på verdensbasis, noe som sammen med yrkesrelaterte sykdommer resulterer i mer enn 2,3 millioner dødsfall årlig.
WHO anslår at 1.2 millioner dør per år på verdensbasis av veitrafikkulykker. Det er spådd at ulykker fra 2020 vil være verdens ledende dødsårsak, og dermed erstatte smittsomme sykdommer. I aldersgruppen voksne under 45 år er ulykker i den industrialiserte verden allerede den ledende dødsårsaken. I USA tidlig på åttitallet døde opptil 150&nbsp;000 mennesker årlig som følge av en ulykke, og hvor 400&nbsp;000 i tillegg ble varig funksjonshemmet. De årlige kostnadene ble beregnet til 469 milliarder euro.

## Se også
* Dødsulykke, en ulykke som medfører dødsfall
* Trafikkulykke, en ulykke i trafikken

* Katastrofe, en større ulykke
* Uhell, mindre alvorlig hendelse
* Arbeidsulykke
* Ulykkesforsikring
* Sykkelulykke
* Togulykke
* Båtulykke

## Referanser


## Eksterne lenker

* Nasjonal strategi for forebygging av ulykker utarbeidet av regjeringen
* Ulykkesforbygging i arbeidslivet av European OSH
* Folkehelseinstituttet om ulykkesforebygging
Nanni Moretti

**Giovanni (Nanni) Moretti** (født 1953) er en italiensk regissør.

Han vant Gullpalmen i 2001 for filmen *[[Sønnens rom]]* (*La stanza del figlio*), som han også hadde skrevet og spilte hovedrollen i.

I 2006 lagde han *[[Il caimano]]*. Filmen handlet om Silvio Berlusconi, og ble gitt ut like før det italienske valget i 2006. Det var en av de mest suksessfulle filmene i Italia i 2006.
## Filmografi (utvalg)
### Regissør
* 1976 – *Io sono un autarchico*
* 1981 – *Ecce bombo*
* 1981 – *Sogni d'oro*
* 1984 – *Bianca*
* 1985 – *Den siste messen*
* 1994 – *Kjære dagbok*
* 1998 – *Italia i april*
* 2001 – *[[Sønnens rom]]*
* 2006 – *Il caimano*
* 2011 – *Vi har en pave!*
* 2015 – *Mia madre*
*2018 – *Santiago, Italia*
### Skuespiller i andres filmer
* 1977 – *Far og herre*
* 1990 – *Veskebæreren*
* 2008 – *Stille kaos*

## Referanser


## Eksterne lenker
*
Seraina Mischol

**Seraina Mischol** (født 1. desember 1981) er en sveitsisk langrennsløper.

Mischol debuterte i verdenscupen i langrenn på hjemmebane i 1999, og hun har deltatt jevnlig i verdenscupen siden 2001. Hennes hittil beste resultat er en fjerdeplass i stafett i 2004. Individuelt er den beste plasseringen en femteplass fra Tour de Ski 2007/08.

Mischol deltok i Vinter-OL 2006 og hennes beste OL-plassering er en 11.-plass i stafett.

## Referanser


## Eksterne lenker
*
Siorapaluk

**Siorapaluk** (**Hiurapaluk** på inuktun) er ei bygd i Avannaata kommune, nordvest på Grønland. Bygda hadde 42 innbyggere i 2018.

Bygda ligger ca. 200 km fra Qaanaaq. Navnet betyr «liten sandstrand», og gjenspeiler at det ligger en sandstrand her. 

Dette er en av verdens nordligste bosettinger. Det er ikke den nordligste bosettingen som finnes, men det hevdes at det er den nordligste «naturlige bosettingen», siden bosettinger som er lenger nord er ubebodde militære stasjoner, forskningsstasjoner m.m.

Pr. 2005 bodde det 87 mennesker her. Innbyggerne her snakker både den nordlige dialekten inuktun («thulespråket») og kalaallisut («vanlig grønlandsk»). De har egen skole, varmeverk og elektrisitetsverk. Det er nær forbindelse mellom de som bor her og kanadiske inuitter, fordi de i stor grad er etterkommere etter de eskimoene som flyttet hit ved å reise over Smith Sund rundt 1880. De er vel så nært knyttet til kanadiske eskimoene, som til de lenger syd på Grønland. 

Det er gode fangst- og fiskemuligheter i dette området, særlig etter sel, hvalross, rødrev, hare og alkekonge.

## Referanser


## Eksterne lenker
* www.arktiskebilleder.dk Historiske bilder fra Siorapaluk.
* www.fallingrain.com Vær og kart over Siorapaluk.
* www.turistqaanaaq.gl Bilder fra Siorapaluk.
Fiskegarn

**Fiskegarn** eller **fiskenett** er et nett som brukes ved fiske til å fange eller innesperre og samle fisk. De blir normalt laget ved å knyte en relativt tynn tråd om til et nett av masker som knytes til en flyteline i topp og synkeline i bunn slik at det står loddrett i vannet. Nyere fiskegarn lages normalt av nylon eller andre polyamider. Nett av organiske polyamider, slik som ull eller silke, ble brukt inntil nylig og er fortsatt vanlig i noen områder. Et garn har typisk søkker nederst og flytere øverst for å stå loddrett i vannet. Søkkene er nå oftest av bly og flyterne, kavlene, av plastskum eller hule plastsylindre. På eldre garn var flyterne ofte laget av kork eller glasskuler (kalt garnkuler).

Eksempler på garn er fjordgarn/torskegarn, trollgarn, krabbegarn.

## Se også
* Kavl

## Litteratur
* Karlsen, Kjeldsberg, Sandnes, Hay, Juul (red.): *Båten, bruket og fangsten* ISBN 978-82-8090-020-3
Sosialt kjønn

**Sosialt kjønn**, også kjent som **genus**, er et begrep som brukes i sosiologien for å beskrive kjønn forstått som en sosial konstruksjon. Begrepet skiller mellom fødselskjønn og de sosiale og kulturelle forestillingene som former kvinners og menns atferd.

Sosialt kjønn og dets forhold til fødselskjønn har siden midten av 1900-tallet vært et sentralt tema i kjønnsforskningen.

## Bakgrunn og bruk
Forståelsen av kjønn som sosialt konstruert kan knyttes til eksistensialistisk filosofi. Simone de Beauvoir (1908–1986) regnes som en sentral bidragsyter gjennom boken *[[Det annet kjønn]]* (1949), hvor hun fremholder at man ikke fødes som kvinne, men blir det gjennom sosiale prosesser.

Sosialt kjønn kan forstås som et klassifikasjonssystem som deler mennesker inn i to kategorier – kvinner og menn – og knytter disse til ulike sett av atferdsmessige, kulturelle, psykologiske og sosiale egenskaper og handlingsmønstre. Det kan også oppfattes som den sosiale prosessen som tilskriver både individer og institusjoner maskuline eller feminine egenskaper.

Begrepet er nært knyttet til kjønnsroller, det vil si samfunnets forventninger om feminitet og maskulinitet, og brukes ofte til å analysere hvordan slike roller utvikles og opprettholdes over tid.

## Fotnoter

## Referanser


## Eksterne lenker
*
Skykoblingsprosess

**Skykoblingsprosess** er en kobling mellom skyer og overflatetemperaturen der ei endring av temperaturen på overflata fører til ei endring i skyene, som igjen kan enten forsterke eller minske den opphavelige temperaturendringa.

En økning i temperaturen nær overflata kan f.eks. øke fordampninga. Dette kan igjen føre til et mer vidstrakt skydekke. Økt skydekke kan så minske solstrålinga som når bakken, og dermed gi lavere overflatetemperatur igjen. Det er et eksempel på negativ tilbakekobling og inkluderer ikke langbølget stråling eller adveksjon i havet eller atmosfæren, som en ògså må ta hensyn til i det totale klimasystemet.
Australian Open 1992

**Australian Open 1992** ble arrangert i Melbourne 13. – 26. januar og er en Grand Slam-turnering i tennis. Singleturneringen for herrer ble vunnet av amerikaneren Jim Courier og dameturneringen av Monica Seles fra Jugoslavia 

## Menn
### Kvartfinaler

### Semifinaler

### Finale

  
## Kvinner
### Kvartfinaler

### Semifinaler

### Finale

## Eksterne lenker
* ITF Menn , Kvinner
Tor Arne Lau-Henriksen

**Tor Arne Lau-Henriksen** (født 22. februar 1974, død 23. juli 2007) var en norsk hæroffiser, løytnant i Kavaleriet og spesialjeger i  FSK-HJK.

Lau-Henriksen vokste opp i Rørvik i Nord-Trøndelag, men flyttet senere til Hedmark, hvor han bodde med sin kone og datter.

## Dødsfallet
Under tjeneste i Afghanistan ble Lau-Henriksen drept i en skuddveksling i Lowgar-provinsen 23. juli 2007. Norske soldater var på rekognoseringsoppdrag sammen med afghanske styrker da de ble beskutt. Tor Arne Lau-Henriksen ble skutt på kloss hold av én eller flere ukjente. Lau-Henriksen ble den første soldat fra FSK-HJK som falt i strid.

## Utmerkelser
Løytnant Lau-Henriksen ble den første nordmannen som fikk tildelt Militærkorset. Han mottok medaljen «for eksepsjonell bragd». Lau-Henriksen var også dekorert med Forsvarets medalje for internasjonale operasjoner, Forsvarets operasjonsmedalje for Afghanistan, NATO-medaljen for Afghanistan og NATO-medaljen for Kosovo. Han ble etter sin død hedret med Forsvarets medalje for falne i strid.  

Lau-Henriksen ble kåret til «Årets navn» av leserne i avisen *[[VG]]*, den 21. desember 2007, for sin innsats i Afghanistan. Prisen bestod av statuetten «Blomstergutten» laget av kunstneren Nils Aas.

## Se også
* Krigen i Afghanistan (2001–2021)
* Nordmenn drept i tjeneste under krigen i Afghanistan (2001–2021)

## Referanser
Pontiac Trans Am

**Pontiac Trans Am** (produsert 1969 til 2002) er en amerikansk sportsbil som ble produsert av Pontiac. 
Bilen er en Pontiac Firebird med «Trans Am pakke», det vil si en mere luksuriøs bil enn en standard Firebird.Dette er en utstyrspakke levert av Pontiac på en Firebird.Modellen Trans Am er oppkalt etter Trans Am cup, men hadde helt til i 1984 for stor motor for å kunne delta. Bilen ble de første årene levert med en V8 på 6,6 liter, eller 400 CID. Frem til 1974 også med 455 CID
 
I 1969 ble det ikke produsert mange biler med Trans Am pakke, kun 697 stk., alle med 345&nbsp;hk. Utstyret som vises utvendig på 1969 er doble scoop fremst på panseret (lenger frem enn på Formula 400-utgaven), spoiler på koffertluken og utbygde falske luftinntak på fremskjermene (også de større enn på Formula 400-utgaven) og en «leppe» (spoiler) under steinbrettet framme. Bilene ble levert med topp moderne Goodyear dekk. Bilen presterte 14,1 sek. på 1/4&nbsp;miles, eller 402 meter og 103 miles/h i slutthastighet, og 5,7 sek 0-60 mils/h. Innvendig ble det levert det samme utstyret i både standard Firebird, Espirit og Formula 400.

I 1977 ble Trans Am levert med 400 CID.

Modeller produsert i California ble utstyrt med Olds 403 CID, største Small Block som da var laget. Disse hadde også katalysator og system som blåste ren luft i eksos.Olds 403 var også beregnet for blyfri bensin….

I 1984 (1500 produserte) kom Trans Am med 305 motor på 190 hk og Recaroseter, I 1989 (20-årsjubileum) kom den eneste serieproduserte bilen som var godkjent av Trans Am Cup. Den trengte ingen modifikasjoner, det var bare å ta den med på banen og kjøre. Tre av dem ble brukt i løp. Bilen var da utstyrt med en turboladet 3,8 liters V6 som var oppgitt til 250 hk. Det er den raskeste av alle Transam som er produsert. Den gjorde 0–60 miles/h på 4,6 sek. og kjører kvartmilen på lave 13 sek, som er raskere enn en Corvette. Men den var dyr og kostet da 41&nbsp;000 USD, og ble ikke akkurat noen bestselger.

Pontiac Trans Am har vært med i en rekke filmer, som *[[Old school (film)|Old school]]* og *[[Rocky II]]*, men er kanskje best kjent fra *[[Smokey and the Bandit]]*-filmene, samt
tv-serien Knight Rider med David Hasselhoff.
Bjørn Amundsen

**Bjørn Reidar Amundsen** (født 1957) har siden 1995 vært dekningsdirektør i Telenor Norge. Amundsen. Han har i disse årene vært ansvarlig for å kartlegge dekning av mobilnettet til Telenor. Han har vært en medspiller for norske utkantkommuner, blant annet i forbindelse med lanseringen av en utbyggingsmodell med «spleiselag» mellom kommuner og mobiloperatører fra 2007, også omtalt som Haga-modellen etter statsråd Åslaug Haga.

Amundsen har omfattende reiseaktivitet i norske kommuner, med opp mot 200 årlige reisedøgn. Amundsen har også hatt ansvar for mobildekning på Svalbard, i både norske og russiske bosetninger og områdene rundt Longyearbyen. Hans arbeidsoppgaver inkluderer også markedsovervåkning, kontakt med norske medier og politikere.  

Amundsen har siden januar 2019 vært styreleder i MOVAR IKS. 

## Referanser


## Kilder
* Dekningsfantomet er ikke som direktører flest - *Dagbladet* 29. desember 2012. 
* Teknisk Ukeblad: På polferd med Amundsen
* Mobilsjef lytter seg fram, november 2007
* Millardbeløp for å tette mobil-hull, september 2007
* Dekning på Edgeøya, august 2006
* Atles kamp ga Jomås mobilseier, juli 2006
* Telenor med EDGE-dekning, februar 2006
* Mobildekning på Røvær, juni 2005
* Telenor lanserer 3G på Svalbard, mars 2005
* Telenor svarer og 3G, desember 2004
* Bruk lang antenne, august 2004
* Økt mobilkapasitet på Quartfestivalen, juli 2003
* Smøla vil ha bedre mobilsamband, januar 2003
Fylkesvei 683 (andre betydninger)

I Norge finnes **fylkesvei 683** i de følgende fylkene:

*Fylkesvei 683 (Hedmark)
*Fylkesvei 683 (Nordland)
Hasundgot Stadion

**Hasundgot Stadion** er hjemmebanen til Hasundgot IL. Banen ligger midt mellom Gjerdsbakk og Sundgotmarka i Ulstein kommune og er bygget på et myrområde tidlig på 80-tallet. I tillegg til hjemmelagets kamper ble stadionet brukt som treningsbane for IL Hødd, spesielt den siste sesongen de var i Tippeligaen.

Tilskuerrekorden er ukjent, men da Hasundgot var i 3. og 4. divisjon på 80- og 90-tallet var det flere hundre tilskuere på hjemmekampene.

## Eksterne lenker
* Hasundgot Idrettslag nettsted
* Hasundgot Stadion, webkamera
* Hasundgot Idrettslag på Facebook
Qaanaaq museum

**Qaanaaq museum** er et museum i byen Qaanaaq, som ligger i Qaanaaq kommune, helt nordvest på Grønland.

Museumsbygningen er oppdageren Knud Rasmussen og Peter Freuchens handelsstasjon (Thule Handelsstasjon), som er flyttet fra Uummannaq (Dundas) til Qaanaaq. 

## Eksterne lenker
* Bilder fra museet
* Fotografi fra 1909, som henger på museet
Aamir Khan

**Aamir Khan** (født 1965) er en indisk skuespiller som blant annet spiller hovedrollen i den kjente Bollywood-filmen *[[Lagaan]]*. Khans røtter er fra Afghanistan, og han begynte som skuespiller allerede som barn. I990 fikk han en rolle i den indiske filmen Awwal Number. I tillegg til å være skuespiller er han filmprodusent og manusforfatter.

Han mottok den indiske utmerkelsen Padma Shri for sitt kunstneriske virke i 2003. I 2007 opptrådte han i komedien Om Shanti Om.

## Referanser


## Eksterne lenker
* 
* 
*
Köthen (Anhalt)

**Köthen** er en by i Sachsen-Anhalt i Tyskland. Det ligger nord for Halle (Saale) og sør for Magdeburg.

## Bilder

File:Köthen Hallescher Turm.JPG|Hallesche Turm fra 1462
File:2007-08 Köthen (Anhalt) 50.jpg|St. Agnuskirken
File:Köthen rathaus.JPG|Köthen rådhus fra 1900
File:2008-03 Köthen 22.jpg|Köthen jernbanestasjon fra 1916


## Referanser


## Eksterne lenker
*
22. serierunde i Premier League 2007/08

**22. serierunde i Premier League 2007/08** var en serierunde i engelsk herrefotballs Premier League sesong 2007/2008. Serierunden begynte 12. januar kl. 16.00 med syv kamper og Manchester United mot Newcastle kl. 18.15. Runden ble avslutta 13. januar med Bolton mot Blackburn og Sunderland mot Portsmouth.

## Kampfakta

----

----

----

----

----

----

----

----

----

----

## Eksterne lenker
* Premier League 2007/08: Terminliste og resultater på altomfotball.no
Fylkesvei 612 (andre betydninger)

I Norge finnes **fylkesvei 612** i de følgende fylkene:

*Fylkesvei 612 (Akershus)
*Fylkesvei 612 (Nordland)
Arendals Fossekompani

**Arendals Fossekompani ASA** er et privateid, børsnotert selskap med forretningskontor og administrasjon i Arendal. Selskapet er et industrielt investeringsselskap med en rekke investeringer i datterselskaper og tilknyttede selskaper, hvor målet er å bidra til verdiskapning. Selskapet driver dessuten kraftproduksjon i de heleide Bøylefoss og Flatenfoss I/II kraftstasjoner i Froland kommune i Aust-Agder. Bøylefoss er den største kraftstasjonen i Arendalsvassdraget. Selskapet har i begynnelsen av 2023 2200 ansatte i 27 land. Benjamin Kristoffer Golding er ansatt som administrerende direktør. 

## Historikk
Arendals Fossekompani ASA ble stiftet 30. januar 1896. Selskapets opprinnelige formål var utnytte mulighetene i vannkraften i Arendalsvassdraget. Vannfallene Bøylefossen i Froland og Flatenfossen på grensen mellom Froland og Åmli ble kjøpt av selskapet etter stiftelsen.

Bøylefossen kraftstasjon ble påbegynt i 1911 og den første elektriske kraften ble levert sommeren 1913. Samme år ble selskapet notert på Oslo Børs. Kraften fra Bøylefoss kraftstasjon ble utgangspunktet for etableringen av Arendal Smelteverk og Det Norske Nitridaktieselskap på Eydehavn ved Arendal.

Selskapet utviklet seg etter vært fra et rent kraftselskap til industrielt investeringsselskap, da det foretok investeringer i annen type virksomhet. På slutten av 1960-tallet ble derfor selskapets formålsparagraf endret til også å omfatte drift eller deltakelse, direkte eller indirekte, i annen industriell virksomhet eller forretningsforetak, herunder investering i fast eiendom.

## Investeringer
Kraftvirksomheten førte med tiden til at Arendals Fossekompani opparbeidet betydelig kapital, hvilket ga anledning til å foreta betydelige industrielle og finansielle investeringer gjennom årene, hovedsakelig i norske selskaper. I 1992 ble datterselskapet Markedskraft etablert. På 2000-tallet ble flere selskaper kjøpt opp. Blant annet Scanmatic AS (2004), Norsk Vekst AS (2007), Powel (2009), WWMC (2010), Cogen (2011) Glamox (2012) og Tekna (2013).

Konsernets hadde en omsetning på rundt 6,5 milliarder i 2016. De største aksjonærene (77,48%) er Ulfoss Invest AS (26,27 %), Havfonn AS (26,02 %) og Must Invest AS (25,19 %). Selskapets styre ledes av Trond Westlie.

## Arkivbilder
Bilder fra utbyggingen av selskapets kraftproduksjon befinner seg på KUBEN i Arendal. Bildene som er fra 1910–1930-tallet viser utbyggingen av damanlegg, strømlinjer og lignende. Bildene er lagret på glassplater, men er digitalisert og tilgjengelige på Digitalt museum.

## Referanser


## Litteratur
* Kraft og børs. Arendals Fossekompani 1896–1996. Red. Kristian Folkman.

## Eksterne lenker
* Selskapets hjemmesider
* Fossekompaniets bilder på Aust-Agder kulturhistoriske senter
*